INFORMATIVNI OBRAZAC ZA RODITELJE VEZANO UZ MOGUĆNOST ODGODE UPISA U I. RAZRED OSNOVNE ŠKOLE U ŠKOLSKOJ GODINI 2012./2013.

Zakon o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10 i 90/11) i Pravilnikom o postupku utvrđivanja psihofizičkog stanja djeteta, učenika te sastavu stručnoga povjerenstva („Narodne novine“ broj 55/11) propisano je da **roditelj podnosi zahtjev za odgodu upisa Uredu državne uprave u Međimurskoj županiji,** Službi za društvene djelatnosti, Odsjeka za obrazovanje i šport, Ruđera Boškovića 2, Čakovec, nakon provedenog postupka utvrđivanja psihofizičkog stanja djeteta kao i za trajnu odgodu upisa djeteta u prvi razred osnovne škole i trajnu odgodu školovanja djeteta.

 Za dijete kojemu je u 2012. godini odgođen upis u prvi razred osnovne škole za školsku godinu 2012./2013. obvezno se za školsku godinu 2013./2014. ponovno provodi postupak utvrđivanja psihofizičkog stanja djeteta radi upisa u prvi razred, a iznimno roditelj može zatražiti odgodu upisa za još jednu školsku godinu.

 Odgodu upisa roditelj može zatražiti:

* ako procijeni da će odgoda upisa pozitivno utjecati na djetetov psihofizički razvoj
* ako je dijete uključeno u rehabilitacijske postupke koji će, prema procjeni stručnjaka, značajno utjecati na njegov psihofizički razvoj
* ako se dijete nalazi ili će se početkom nastavne godine nalaziti na liječenju ili rehabilitaciji u zdravstvenoj ustanovi u trajanju duljem od mjesec dana, ali samo u slučaju da u zdravstvenoj ustanovi u kojoj će se dijete liječiti nisu ustrojeni razredni odjeli
* ako stručno povjerenstvo za utvrđivanje psihofizičkog stanja djeteta predloži roditelju da podnese zahtjev za odgodu upisa.

 Odgoda upisa u prvi razred osnovne škole može se odobriti samo za jednu školsku godinu.

 Dijete se ne može trajno osloboditi upisa u prvi razred osnovne škole osim u slučaju kada dijete ima višestruke teškoće te su po posebnim propisima roditelji stekli pravo na status roditelja njegovatelja ili je dijete, s obzirom na vrstu, stupanj i težinu oštećenja, stekli pravo na skrb izvan vlastite obitelji radi osposobljavanja na samozbrinjavanje u domu socijalne skrbi ili pravo na pomoć i njegu u kući, u okviru kojeg se osigurava pružanje usluga psihosocijalne pomoći.

Uz zahtjev roditelj obvezno dostavlja rješenje o stjecanju prava na status roditelja njegovatelja, pravo na skrb u domu socijalne skrbi ili pravo na pomoć i njegu u kući, u sklopu kojeg se osigurava pružanje psihosocijalne pomoći. U slučaju prestanka ostvarivanja prava na status roditelja njegovatelja, pravo na skrb u domu socijalne skrbi ili pravo na pomoć i njegu u kući, roditelj može zatražiti ponovno utvrđivanje psihofizičkog stanja djeteta za upis u osnovnu školu.

**ZA SVE EVENTUALNE UPITE MOŽETE SE OBRATITI OSOBNO U PROSTORIJE UREDA,**

**PUTEM TELEFONA: 040 374 185 (MIRJANA KRNJAK, mag. oec., pomoćnica predstojnika) 040 374 040 (NIVES KOLARIĆ STRAH, mag. iur., voditeljica odsjeka)**

**ILI E-MAILA:** **mirjana.krnjak@udu-mz.hr**

**nives.kolaric@udu-mz.hr****,**

**ODNOSNO NADLEŽNOM ŠKOLSKOM LIJEČNIKU PREMA UPISNOM PODRUČJU.**